
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2026)0003 – C10-0025/2026),
–	atsižvelgdamas į 2021 m. balandžio 28 d. Europos Parlamento ir Tarybos reglamentą (ES) 2021/691 dėl Europos prisitaikymo prie globalizacijos padarinių fondo atleistiems darbuotojams (EGF), kuriuo panaikinamas Reglamentas (ES) Nr. 1309/2013[footnoteRef:1] (toliau – EGF reglamentas),  [1:  	OL L 153, 2021 5 3, p. 48, ELI: http://data.europa.eu/eli/reg/2021/691/oj.] 

–	atsižvelgdamas į 2020 m. gruodžio 17 d. Tarybos reglamentą (ES, Euratomas) 2020/2093, kuriuo nustatoma 2021–2027 m. daugiametė finansinė programa (toliau – DFP reglamentas)[footnoteRef:2], su pakeitimais, padarytais Reglamentu (ES, Euratomas) 2024/765[footnoteRef:3], ypač į jo 8 straipsnį,  [2:  	OL L 433 I, 2020 12 22, p. 11, ELI: http://data.europa.eu/eli/reg/2020/2093/oj.]  [3:  	2024 m. vasario 29 d. Tarybos reglamentas (ES, Euratomas) 2024/765, kuriuo iš dalies keičiamas Reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa (OL L, 2024/765, 2024 2 29, ELI: http://data.europa.eu/eli/reg/2024/765/oj).] 

–	atsižvelgdamas į 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo[footnoteRef:4], ypač į jo 9 punktą, [4:  	OL L 433 I, 2020 12 22, p. 28, ELI: http://data.europa.eu/eli/agree_interinstit/2020/1222/oj.] 

–	atsižvelgdamas į Europos socialinių teisių ramstį,
–	atsižvelgdamas į Užimtumo ir socialinių reikalų komiteto laišką,
–	atsižvelgdamas į Biudžeto komiteto pranešimą (A10-0061/2026),
A.	kadangi Sąjunga, siekdama teikti papildomą paramą darbuotojams, nukentėjusiems dėl esminių struktūrinių pasaulio prekybos sistemos įvykių ir pokyčių, ir padėti jiems vėl integruotis į darbo rinką, nustatė teisėkūros ir biudžetines priemones; kadangi šią pagalbą sudaro darbuotojams teikiama finansinė parama;
B.	kadangi Belgija pateikė paraišką „EGF/2025/007 BE/Casa“ dėl EGF finansinės paramos po to, kai per ataskaitinį laikotarpį nuo 2025 m. kovo 6 d. iki 2025 m. liepos 6 d. iš Belgijos įmonės „Casa International NV“ (toliau – „Casa“) Antverpeno provincijos (BE21) (Flandrija) ekonomikos sektoriuose, kurie priskiriami NACE 2 red. 47 skyriui (Mažmeninė prekyba, išskyrus variklinių transporto priemonių ir motociklų prekybą) ir 52 skyriui (Sandėliavimas ir transportui būdingų paslaugų veikla), buvo atleista 416 darbuotojų[footnoteRef:5];  [5:  	Pagal EGF reglamento 3 straipsnį.] 

C.	kadangi paraiška grindžiama EGF reglamento 4 straipsnio 2 dalies a punkte nustatytais intervencijos kriterijais; kadangi iš įmonės „Casa International NV“ (mažmeninė prekyba), turinčios 65 mažmeninės prekybos vietas visoje Belgijoje, buvo atleisti 257 darbuotojai, ir iš įmonės „Casa Logistics NV“ (sandėliavimas), atsakingos už sandėliavimą ir paskirstymą šiose prekybos vietose, buvo atleisti 159 darbuotojai; 
D.	kadangi 2025 m. kovo 6 d. įmonė „Casa“ paskelbė bankrotą; kadangi nuo 2022 m. Belgijoje daugėja bankrotų, ypač mažmeninės prekybos sektoriuje, kuriame vyksta esminė struktūrinė pertvarka, kurią lemia e. prekybos augimas ir kintantys vartotojų įpročiai; kadangi šiuo atveju moterys sudaro 67,5 proc. darbo jėgos; todėl pabrėžia, kad taikant EGF paramos priemones turėtų būti atsižvelgiama į konkrečius poreikius ir kliūtis, su kuriomis susiduria šios į darbo rinką grįžtančios moterys;
E.	kadangi nacionalinį išankstinį ir bendrą priemonių finansavimą teikia VDAB;
F.	kadangi atitinkamos įmonės laikėsi Sąjungos ir nacionalinės teisės aktuose nustatytų su kolektyviniu atleidimu iš darbo susijusių reikalavimų;
G.	kadangi EGF finansiniai įnašai pirmiausia turėtų būti skiriami aktyvios darbo rinkos politikos priemonėms ir prie individualių poreikių pritaikytoms paslaugoms, kuriomis siekiama greitai reintegruoti paramos gavėjus į darbo rinką, siūlant jiems įgūdžių tobulinimo mokymus, kad jie turėtų geresnes galimybes įsidarbinti;
H.	kadangi EGF didžiausia metinė suma neviršija 30 mln. EUR (2018 m. kainomis)[footnoteRef:6];  [6:  	DFP reglamento 8 straipsnis.] 

1.	pritaria Komisijai, kad tenkinamos EGF reglamento ir ypač jo 4 straipsnio 2 dalies a punkte nustatytos sąlygos ir kad Belgija turi teisę pagal šį reglamentą gauti 1 916 733 EUR finansinę paramą, kuri sudaro 85 proc. visų išlaidų, siekiančių 2 254 980 EUR ir apimančių prie individualių poreikių pritaikytų paslaugų išlaidas (2 168 980 EUR) ir parengiamosios, valdymo, informavimo ir viešinimo, kontrolės ir ataskaitų teikimo veiklos išlaidas (86 000 EUR);
2.	pažymi, kad Belgijos valdžios institucijos paraišką pateikė 2025 m. rugsėjo 23 d. ir kad, gavusi papildomos informacijos iš Belgijos, 2026 m. vasario 6 d. Komisija baigė savo vertinimą ir 2026 m. vasario 11 d. informavo Parlamentą; pabrėžia, kad svarbu sutrumpinti laikotarpį nuo paraiškos EGF paramai gauti pateikimo iki sprendimo dėl finansavimo priėmimo, kartu visapusiškai išlaikant Europos Parlamento, kaip vienos iš biudžeto valdymo institucijų, teises;
3.	pažymi, kad paraiška susijusi su darbuotojais, kurių veikla nutrūko dviejose „Casa“ įmonėse, ir kad jie visi bus tiksliniai paramos gavėjai;
4.	atkreipia dėmesį į tai, kad kelerius metus iki bankroto paskelbimo įmonė „Casa“ patyrė finansinių sunkumų, susijusių su didėjančiu e. prekybos paplitimu, padidėjusia tarptautine konkurencija ir nesąžiningomis konkurencijos sąlygomis, dėl kurių galiausiai atsirado didelis likvidumo trūkumas ir nebuvo įmanoma nustatyti galimų įmonės pirkėjų; pabrėžia, kad reikia stiprinti įmonių valdymo gebėjimus užkirsti kelią atleidimui iš darbo, prisitaikyti prie dabartinių geopolitinių aplinkybių ir aktyviai reaguoti į didelio masto restruktūrizavimo įvykius;
5.	pažymi, kad palankiausias užimtumo perspektyvas turi atleisti pardavėjai, o sandėlių darbuotojai susiduria su didesniais sunkumais ieškodami naujų darbo vietų ir jiems reikia papildomos paramos keliant kvalifikaciją, persikvalifikuojant, persikeliant į kitą gyvenamąją vietą ar keičiant profesinį profilį; ragina Belgijos valdžios institucijas teikti konkrečią specialiai pritaikytą paramą, siekiant padėti darbuotojams įveikti kliūtis ir rasti naują darbo vietą, atitinkančią darbo rinkos poreikius; pabrėžia, kad atleistų darbuotojų reintegracija yra labai svarbi perspektyviai Europos ekonomikai, turinčiai tvirtą pramoninę bazę;
6.	apgailestauja dėl to, kad per pastaruosius dvejus metus padidėjęs bankrotų skaičius turėjo neigiamą poveikį nedarbo lygiui kai kuriuose Belgijos regionuose, ypač Briuselyje ir Olene (Antverpeno provincija); pažymi, kad per 18 mėnesių Belgijoje dėl bankroto, daugiausia Flandrijoje, buvo prarasta apie 45 000 darbo vietų; pabrėžia, kad Flandrijoje žemą išsilavinimą turintiems asmenims nedarbo rizika yra daugiau nei dviguba; pabrėžia, kad svarbu užtikrinti verslui palankią aplinką, kurioje įmonės galėtų išlikti konkurencingos, būtų kuriamos darbo vietos ir prisidedama prie tvaraus ekonomikos augimo;
7.	primena, kad pagal susitarimą su ekspertais ir socialiniais partneriais, prie individualių poreikių pritaikytas paslaugas, kurios turi būti teikiamos darbuotojams, sudaro šios priemonės: informacinės sesijos, per kurias teikiamos gairės dėl reintegracijos į darbo rinką; perdarbinimo paslaugos, skirtos padėti darbuotojams ieškoti darbo; aktyvus tarpininkavimas, daugiausia dėmesio skiriant kiekvieno darbo ieškančio asmens profiliui; individualiems poreikiams pritaikytos įgūdžių, įskaitant IT įgūdžius, ugdymo programos; mokymas ir perkvalifikavimas; individualus mokymas darbo vietoje; dalyvavimas darbo mugėje; pabrėžia, kad svarbu skatinti aukštos kokybės, į ateitį orientuotų darbo vietų, kuriomis stiprinamas konkurencingumas ir remiama skaitmeninė transformacija, kūrimą, kartu užtikrinant, kad EGF būtų tinkamai įgyvendinamas ir juo būtų prisidedama prie ilgalaikio Sąjungos ekonominio ir socialinio atsparumo; pabrėžia, kad socialiniai partneriai turėtų dalyvauti visame EGF priemonių įgyvendinimo procese, įskaitant stebėsenos etapą, kad būtų užtikrinta paramos gavėjams teikiamos paramos kokybė ir aktualumas; 
8.	primena, kad EGF yra solidarumo ir teisingos pertvarkos priemonė ir, nors pagal jį parama teikiama praradus darbo vietas, jis negali pakeisti aktyvios pramonės politikos; mano, kad EGF lėšų mobilizavimas turi būti įtrauktas į platesnio masto politinį atsaką visais politiniais lygmenimis, siekiant užtikrinti, kad nukentėję darbuotojai turėtų tinkamas galimybes, atitinkančias jų kvalifikaciją ir įgūdžius; pabrėžia, kad pagrindinė Sąjungos užduotis turi būti visų pirma užkirsti kelią tokiam įmonių uždarymui, sudarant sąlygas pramonės gamybai išlikti konkurencinga, kartu investuojant į aukštos kvalifikacijos darbuotojų ir pramonės darbuotojų įgūdžius; pabrėžia būtinybę teikti specialią paramą, kuri būtų pritaikyta prie darbuotojų, kurių išsilavinimo lygis yra žemesnis, profilių, taip pat imtis priemonių bankrotų skaičiui mažinti ir socialinei nelygybei, dėl kurios darbuotojai atskiriami nuo darbo rinkos, panaikinti;
9.	pabrėžia, kad Belgijos valdžios institucijos užtikrina Sąjungos finansavimo matomumą ir pabrėžia jo pridėtinę vertę teikdamos veiksmingą ir tikslinę informaciją paramos gavėjams, regioninėms ir vietos valdžios institucijoms, socialiniams partneriams ir plačiajai visuomenei;
10.	ragina atlikti išsamius galutinius įgyvendintų priemonių vertinimus, be kito ko teikti aiškią informaciją apie tai, kaip buvo panaudotos lėšos, apie sėkmingą darbuotojų reintegraciją į darbo rinką ir apie tai, ar priemonėmis pasiekti tikslai, dėl kurių buvo sukurtas EGF;
11.	pažymi, kad Belgija tiksliniams paramos gavėjams prie individualių poreikių pritaikytas paslaugas pradėjo teikti 2025 m. kovo 14 d. ir todėl joms skirtos išlaidos bus laikomos tinkamomis finansuoti iš EGF finansinės paramos nuo tos dienos iki tada, kai sueis 24 mėnesiai nuo finansavimo sprendimo įsigaliojimo dienos;
12.	pažymi, kad pirmąsias administracines išlaidas, susijusias su EGF paramos įgyvendinimu, Belgija patyrė 2025 m. kovo 6 d. ir todėl šios išlaidos bus laikomos tinkamomis finansuoti iš EGF finansinės paramos nuo tos dienos iki tada, kai sueis 31 mėnuo nuo finansavimo sprendimo įsigaliojimo dienos;
13.	atkreipia dėmesį į tai, kad Belgijos valdžios institucijos patvirtino, jog suteikiant galimybę naudotis siūlomais veiksmais ir juos įgyvendinant bus laikomasi vienodo požiūrio ir nediskriminavimo principų ir kad bus išvengta bet kokio dvigubo finansavimo;
14.	pakartoja, kad EGF parama neturi pakeisti veiksmų, už kuriuos valdžios institucijos ar bendrovės yra atsakingos pagal nacionalinę teisę ar kolektyvines sutartis; primena, kad EGF yra ribotas, tikslinis ir papildomas mechanizmas;
15.	pritaria prie šios rezoliucijos pridedamam sprendimui;
16.	paveda Pirmininkei pasirašyti šį sprendimą su Tarybos pirmininku ir užtikrinti, kad jis būtų paskelbtas Europos Sąjungos oficialiajame leidinyje;
17.	paveda Pirmininkei perduoti šią rezoliuciją ir jos priedą Tarybai ir Komisijai.




<PathFdR>RR\1339712LT.docx</PathFdR>		PE<NoPE>784.477</NoPE><Version>v02-00</Version>
LT	Suvienijusi įvairovę	LT
PE<NoPE>784.477</NoPE><Version>v02-00</Version>	10/20	<PathFdR>RR\1339712LT.docx</PathFdR>
LT
[bookmark: _Toc224747293][bookmark: _Hlk219192825]PRIEDAS
EUROPOS PARLAMENTO IR TARYBOS SPRENDIMAS
dėl Europos prisitaikymo prie globalizacijos padarinių fondo atleistiems darbuotojams lėšų mobilizavimo pagal Belgijos paraišką „EGF/2025/007 BE/Casa“
(Šio priedo tekstas čia nepateikiamas, nes jis atitinka galutinį aktą – Sprendimą (ES) 2026/851.)



image1.png




